 2 Ihe E Mere 29  Hezekaya ghọrọ eze mgbe ọ dị afọ iri abụọ na ise, ọ chịkwara afọ iri abụọ na itoolu na Jeruselem. Aha nne ya bụ Abaịja, ada Zekaraya.O wee na-eme ihe ziri ezi nanya Jehova, dị ka ihe niile Devid nna nna ya mere si dị.Ọ bụ ya meghere ọnụ ụzọ nke ụlọ Jehova nafọ mbụ nke ọchịchị ya, nọnwa nke mbụ, wee malite ịrụzi ha.O wee kpọọ ndị nchụàjà na ndị Livaị, mee ka ha zukọta na mbara èzí, nebe ọwụwa anyanwụ.O wee sị ha: Ụmụ Livaị, geenụ m ntị. Doonụ onwe unu nsọ, dookwanụ ụlọ Jehova bụ Chineke nna nna unu hà nsọ, wepụkwanụ ihe na-adịghị ọcha nebe nsọ.Nihi na nna anyị hà mere omume ekwesịghị ntụkwasị obi, meekwa ihe jọrọ njọ nanya Jehova bụ Chineke anyị. Ha wee hapụ ya ma wepụ ihu ha nebe ụlọikwuu Jehova dị, gbakụtakwa ya azụ.Ha mechikwara ọnụ ụzọ nke ihe owuwu ụzọ mbata ma menyụọ oriọna dị iche iche. Ha esureghịkwa ihe nsure ọkụ na-esi ísì ụtọ. Ha achụghịkwara Chineke Izrel àjà nsure ọkụ nebe nsọ.Jehova wee weso Juda na Jeruselem iwe. O wee mee ka ha ghọọ ihe na-akpata ịma jijiji, ihe ijuanya na ihe a na-afụrụ mkpọrọhịhị, dị nnọọ ka unu ji anya unu na-ahụ.Lee, e ji mma agha gbuo nna nna anyị hà, a dọkwaara ụmụ anyị ndị ikom na ụmụ anyị ndị inyom na ndị nwunye anyị nagha nihi nke a.Ọ dị m nobi ka mụ na Jehova bụ Chineke Izrel gbaa ndụ, ka iwe dị ọkụ ọ na-eweso anyị dajụọ.Ụmụ m, unu adala mbà, nihi na ọ bụ unu ka Jehova họọrọ ka unu na-eguzo nihu ya ijere ya ozi nakwa ka unu bụrụ ndị na-ejere ya ozi na ndị na-esure ihe nsure ọkụ.Ndị Livaị wee bilie, ya bụ, Mehat nwa Amesaị na Joel nwa Azaraya, ndị si nagbụrụ Kohat; na Kish nwa Abdaị na Azaraya nwa Jehalelel, ndị si nagbụrụ Meraraị; na Joa nwa Zima na Iden nwa Joa, ndị si nagbụrụ Geshọn;na Shimraị na Jeyuel, ndị si nagbụrụ Elizefan; na Zekaraya na Matanaya, ndị si nagbụrụ Esaf;na Jehayel na Shimiaị, ndị si nagbụrụ Himan; na Shemaya na Ọziel, ndị si nagbụrụ Jedutọn.Ha wee kpọkọta ụmụnne ha, dookwa onwe ha nsọ wee bịa dị ka eze nyere niwu, nke bụ ihe Jehova kwuru, iji mee ka ụlọ Jehova dị ọcha.Ndị nchụàjà wee bata nụlọ Jehova ime ka ọ dị ọcha. Ha wee kporo ihe niile na-adịghị ọcha ha hụrụ nụlọ nsọ Jehova kpopụta nogige ụlọ Jehova. Ndị Livaị wee kporo ha kpoga na ndagwurugwu Kidrọn nke dị ná mpụga mpụga.Otú ahụ ka ha si malite ido ihe nsọ nabalị mbụ nọnwa mbụ, nabalị asatọ nọnwa ahụ, ha rutere nihe owuwu ụzọ mbata nke ụlọ Jehova; ha wee jiri ụbọchị asatọ doo ụlọ Jehova nsọ, ha mechara nabalị iri na isii nọnwa mbụ.E mesịa, ha bịakwutere Hezekaya bụ eze wee sị ya: Anyị emewo ka ụlọ Jehova dum dị ọcha, ebe ịchụàjà nke àjà nsure ọkụ na arịa ya niile, na tebụl nke achịcha a na-edo nusoro na arịa ya niile.Anyị akwadebewo arịa niile Eze Ehaz wepụrụ noge ọ na-achị nekwesịghị ntụkwasị obi, bụ ndị o wepụrụ ka a ghara iji ha na-eme ihe, anyị edowokwa ha nsọ; lee, ha dị nihu ebe ịchụàjà Jehova.Hezekaya bụ eze wee bilie nisi ụtụtụ kpọkọta ndị isi obodo wee gbagoo nụlọ Jehova.Ha wee kpụta oké ehi asaa na ebule asaa na ụmụ ebule asaa na mkpi asaa ka ha bụrụ àjà mmehie maka alaeze ahụ na ebe nsọ ahụ nakwa maka Juda. O wee gwa ụmụ Erọn bụ ndị nchụàjà ka ha chụọ ha nàjà nebe ịchụàjà Jehova.Ha wee gbuo oké ehi ndị ahụ. Ndị nchụàjà wee buru ọbara ha fesa nelu ebe ịchụàjà ahụ; e mesịa, ha gburu ebule ndị ahụ wee fesa ọbara ha nelu ebe ịchụàjà ahụ. Ha gbukwara ụmụ ebule ndị ahụ ma fesa ọbara ha nelu ebe ịchụàjà.Ha wee kpụta mkpi ndị ahụ a ga-eji chụọ àjà mmehie nihu eze nakwa nihu ọgbakọ ahụ ma bikwasị ha aka.Ndị nchụàjà wee gbuo ha, wee were ọbara ha chụọ àjà mmehie nelu ebe ịchụàjà, iji kpuchiere Izrel dum mmehie ha; nihi na ọ bụ maka Izrel dum ka eze kwuru ka a chụọ àjà nsure ọkụ ahụ na àjà mmehie ahụ.Ka nke a na-eme, o mere ka ndị Livaị jiri ájà na ụbọ akwara na une guzoro nụlọ Jehova, dị ka Devid na Gad bụ onye ọhụụ eze nakwa Netan onye amụma nyere niwu, nihi na ọ bụ Jehova nyere iwu ahụ site nọnụ ndị amụma ya.Ndị Livaị wee jiri ngwá egwú Devid guzoro, ndị nchụàjà jikwa opi guzoro.Hezekaya wee kwuo ka a chụọ àjà nsure ọkụ nelu ebe ịchụàjà; mgbe a malitere ịchụ àjà nsure ọkụ ahụ, a malitere ịbụ abụ Jehova, a malitekwara ịfụ opi ndị ahụ ka ha na abụ e ji ngwá egwú Devid eze Izrel na-abụ na-adakọ.Ọgbakọ ahụ dum nọ na-akpọ isiala ka a nọ na-abụsi abụ ike ma na-afụsi opi ikea nọ na-eme ihe a dum ruo mgbe a chụsịrị àjà nsure ọkụ ahụ.Ozugbo ha chụsịrị àjà ahụ, eze na ndị niile ya na ha nọ hulatara kpọọ isiala.Hezekaya bụ eze na ndị isi wee gwa ndị Livaị ka ha jiri abụ Devid na nke Esaf onye ọhụụ too Jehova. Ha wee malite iji ọṅụ na-enye otuto, ha wee hulata kpọọ isiala.Nikpeazụ, Hezekaya kwuru, sị: Ugbu a, unu enwetawo ikike ijere Jehova ozi. Werenụ àjà nkịtị na àjà ekele bịa nụlọ Jehova. Ọgbakọ ahụ wee malite iweta àjà nkịtị na àjà ekele, onye ọ bụla obi ya kpaliri wetakwara àjà nsure ọkụ.Anụ àjà nsure ọkụ ọgbakọ ahụ wetara dị ehi iri asaa, otu narị ebule, narị ụmụ ebule abụọ, ha niile bụ anụ àjà nsure ọkụ a chụụrụ Jehova;anụ àjà dị nsọ dịkwa narị ehi isii na puku atụrụ atọ.Ma ndị nchụàjà dị nnọọ ole na ole, ha enweghịkwa ike ịgba anụ niile ahụ a ga-eji chụọ àjà nsure ọkụ akpụkpọ. Ụmụnne ha bụ ndị Livaị wee na-enyere ha aka ruo mgbe a rụchara ọrụ ahụ, ruokwa mgbe ndị nchụàjà dosịrị onwe ha nsọ, nihi na obi ndị Livaị ziri ezi ido onwe ha nsọ karịa ndị nchụàjà.Anụ àjà nsure ọkụ ahụ dịkwa nnọọ ukwuu, tinyere abụba anụ a ga-eji chụọ àjà udo na àjà ihe ọṅụṅụ a ga-eji chụọ àjà nsure ọkụ ahụ. Ọ bụ otú a ka e si kwadebe maka ọrụ a ga na-arụ nụlọ Jehova.Hezekaya na mmadụ niile wee ṅụrịa ọṅụ na ezi Chineke nyeere ndị ya aka, nihi na ihe a mere na mberede. 